สวัสดีค่ะ ประจำเดือนไม่มา 1 เดือน พอตรวจก็ขึ้น 2 ขีด หลังจากนั้น 1 สัปดาห์ที่ตรวจตั้งใจว่าจะไปหาให้แน่ใจอีกครั้ง ผลปรากฏว่าเกิดอาการเลือดออก ปวดท้องมากๆจนเกือบทนไม่ได้ 2 ชั่วโมง แล้วก็หายปวด มีเลือดออก ตอนแรกคิดว่าประจำเดือน ผ่านไป 2 อาทิตย์เลือดยังไม่หยุดบวกกับมีอาการคันที่อวัยวะเพศ ฉันจึงไปหา บอกแท้งแต่ออกไม่หมด ให้ยาทานแล้วกลับบ้านนัดพบอีก 1 อาทิตย์ มีข้อแม้ว่าเลือดต้องหยุดไหล ถ้าไม่คือต้องขูดมดลูก 5 วันหลังจากทานยาเลือดก็หยุดไหลค่ะ พอถึงเวลานัดก็ไปค่ะ อุลตร้าซาวด์อีกครั้ง ผลปรากฏว่าแท้งครบ ฉันปรึกษาเรื่องคุมกำเนิด เลยให้ทานยาคุมยี่ห้อ yaz เริ่มทานวันนั้นเลย ฉันมีอะไรกับแฟน หลังจากทานยาไปได้ 8 วัน โดยสวมถุงยางร่วมด้วย แต่พอทานไปได้ประมาณ 10 เม็ด กลับมีเลือดออกเป็นเลือดสีน้ำตาลทั้งวันแต่ไม่เต็มแผ่นผ้าอนามัย 1 แผ่น พอฉันคิดแล้ว จากวันที่แท้งจนวันที่เลือดออกนี้ ก็ 1 เดือนพอดี อยากทราบว่าเลือดที่ออกคือ ประจำเดือนใช่ไหม? แล้วต้องหยุดยาคุมแล้วทานแผงใหม่เพื่อให้ตรงกับวันที่มีประจำเดือนไหม หรือทานต่อไปเรื่อยๆ? ถ้าทานต่อจะมีผลกับวันที่มีประจำเดือนในเดือนถัดไปไหม หรือไม่ต้องสนใจทานไปเรื่อยๆคะ?
สวัสดีค่ะการทานยาเม็ดคุมกำเนิดอาจทำให้เกิดผลข้างเคียงหลังการใช้ยาเช่นมีเลือดไหลก่อนรอบประจำเดือน ปวดหัว คลื่นไส้วิงเวียน ปวดหน้าอก อารมณ์แปรปรวน ความดันโลหิตสูง เกิดลิ่มเลือดอุดตัน มะเร็งเต้านม เป็นต้นเหล่านี้เป็นผลข้างเคียงจากการทานยาค่ะ ซึ่งอาการที่กล่าวมามักเป็นอยู่ในระยะสั้นๆ และจะหายไปเองค่ะหากอาการเป็นอยู่นานติดต่อกัน ขอแนะนำให้เข้ารับการตรวจจากแพทย์ผู้เชี่ยวชาญ เนื่องจากอาจเกิดจากความผิดปกติอื่นๆ ที่จำเป็นต้องได้รับการรักษาเร่งด่วนค่ะ